NaiveNeuron/SloPal huggingface dataset:
P. Frešo, poslanec: (2009-02-03):
Keď hovoríme o návrhoch pani poslankyne Radičovej alebo návrhoch pani vtedajšej ministerky Radičovej, ktoré ste aj vy podporili, ergo SMER, a hovoríme aj o návrhu, ktorý podala do tohto parlamentu na jeseň, čiže, pán poslanec Madej, nie že rozprávali sme o niečom, my sme to podali do parlamentu. Ja chápem, že sedieť v koaličných laviciach znamená dvíhať ruku tak, ako sa povie v koalícii, ale to ešte neznamená, že netreba čítať, netreba čítať návrhy zákonov, ktoré opozícia podáva. Nota bene, keď vidím, že ich číta ministerstvo, keď ich číta vláda a potom ich predkladá znova do tohto parlamentu. Ešte krátka poznámka k tomu, že ste si krízu všimli pred pár týždňami. No ale to je práve ten problém, o ktorom som hovoril aj predtým, že ľavičiari naozaj majú ten problém, že nedokážu ekonomicky uvažovať. Čiže keby ste naozaj boli to študovali hlbšie, tak by ste vedeli, že príde kríza na Slovensko a mohli by ste podobne ako SDKÚ – DS vopred ponúkať kroky, ktoré by túto krízu a dopady tejto krízy zmiernili. Nie, keď si to všimnete pred pár týždňami, potom sem rýchlo prísť, preto sem rýchlo prísť, predkladať naše návrhy a ešte mať problém nám to uznať. Myslím si, že to nie je správne. Ďakujem pekne.
Šalitroš, Radomír, poslanec NR SR (2024-04-24):
O pozmeňujúcom a doplňujúcom návrhu poslanca Viskupiča nemôžeme dať hlasovať, keďže sme schválili bod č. 52 zo spoločnej správy.
Vitteková, Anna, poslankyňa NR SR (2013-06-26):
Ďalej dajte, prosím, hlasovať o tom, že Národná rada prideľuje predložený návrh zákona na prerokovanie ústavnoprávnemu výboru, ktorý určuje aj ako gestorský s tým, že gestorský výbor predmetný návrh zákona prerokuje v druhom čítaní do 30. augusta 2013.
Šeliga, Juraj, podpredseda NR SR (2021-04-30):
Pán minister, ja by som to, pri všetkej úcte...
Taraba, Tomáš, poslanec NR SR (2021-12-02):
Ja už keď je také v móde teda hovoriť, kto ako bude hlasovať, tak ja viem, že nebudem hlasovať za pani Hatrákovú a nebudem hlasovať práve preto, že to bola ona, ktorá dala návrh na stiahnutie dobrého zákona o tom, aby sa genderizmus nevyučoval na školách. Bola to ona, ktorá nevedela podporiť to, aby na verejných budovách nevisela genderistická zástava. Bola to ona, ktorá nepodporila takýto typ návrhov, a práve preto, práve preto si myslím, že je úplne hanebné, ak chce niekto kandidovať na takúto dôležitú funkciu, keď vieme, že slovenské deti kradnú kadejaké mafie v Británii a neviem kde všade, a práve preto ja za túto osobu určite hlasovať nebudem, keď teda sa tu tak každý vyjadruje.
I. Šulaj, poslanec: (2005-02-03):
Prvý sa týka Slovenskej komory daňových poradcov a vyhlášky o odmeňovaní. Sám som istého času zakladal túto komoru daňových poradcov, poznám celú tú vyhlášku, preto odporúčam, aby tento pozmeňujúci návrh prešiel. Druhý sa týka novely zákona o dani z príjmov. Možnože tí niektorí, ktorí ste tu boli o deviatej ráno, asi viete, že som vystupoval so samotnou novelou zákona o dani z príjmov, kde som vysvetľoval problematiku odpisovania nehmotného investičného majetku, ktorý má v prenájme nájomca a nemôže si odpis uplatniť ani prenajímateľ, ani nájomca. Tento pozmeňujúci návrh, ktorý vyplýva z obsahového znenia mojej novely, sa dostal aj do spoločnej správy, myslím si, že má svoje opodstatnenie, má svoju logiku. Ak sme neprijali novelu zákona v prvom čítaní, s ktorou som vystupoval, chcem vás pragmaticky požiadať, aby ste zvážili odsúhlasenie aj tohto pozmeňujúceho návrhu, pretože je v súlade s podnikateľskou logikou a je vôbec v súlade so zdravou logikou všetkých poslancov, ktorí tu momentálne sedia. Takže ďakujem za pozornosť.
Bugár, Béla, podpredseda NR SR (2018-05-22):
Prezentujeme sa a hlasujme. (Hlasovanie.) Prítomných 134 poslancov, za 103, proti 14, zdržalo sa 17 poslancov. Konštatujem, že správu sme zobrali na vedomie. Teraz prosím pána poslanca Grendela, aby uviedol hlasovanie o návrhu uznesenia k správe o činnosti Slovenskej informačnej služby za rok 2017. (Hlasovanie o návrhu uznesenia k správe o činnosti Slovenskej informačnej služby za rok 2017 .)
Figeľ, Ján, podpredseda NR SR (2013-03-26):
Ďakujem pánovi Tiborovi Bastrnákovi. Teraz dávam slovo spravodajkyni, ktorú určil navrhnutý gestorský výbor, výbor pre pôdohospodárstvo a životné prostredie, pani Svetlane Pavlovičovej.
Jurinová, Erika, podpredsedníčka NR SR (2014-09-09):
O slovo v zmysle rokovacieho poriadku požiadal pán minister.
Laurenčík, Milan, podpredseda NR SR (2021-06-25):
Pán poslanec Eduard Kočiš, nech sa páči.
A. Belousovová, podpredsedníčka NR SR: (2007-09-14):
Takže ďalej budeme pokračovať vystúpeniami písomne prihlásených poslancov a slovo má pán poslanec Devínsky. Nech sa páči.
Marček, Peter, poslanec NR SR (2016-09-20):
Ja budem reagovať na pána Viskupiča. V prvom rade by som chcel povedať, že nemám záujem robiť ataky na vašu osobu. Vy máte predkladať zákon, ja mám právo sa k nemu vyjadriť a vy stále hovoríte, je to populistické zrušiť poplatky koncesionárske, hej? Pre mňa je to stále populizmus. Pretože kde urobí sa diera v štátnom rozpočte a odkiaľ zobrať tie peniaze? Zoberiete ho zo školstva, zo zdravotníctva? Čo sa týka mojej zodpovednosti pred voličmi, tak to vám jednoznačne môžem povedať, že ja si zodpoviem pred svojimi voličmi svoj názor. To, či som ja odišiel zo strany Sme rodina alebo som bol vylúčený, to ste možno sledovali, ak nie sledovali, ak ste to nesledovali, tak som bol vylúčený. Ale aby sa vám čoskoro nestalo, že z vašeho OĽANO zostane polovica. To, čo sa u vás deje. Takže to vám, to vám len prajem, aby ste niečo také zažili. No a čo sa týka fínskeho modelu, aj k tomu môžem povedať. To bol ako príklad, rozumiete, že ako to riešia v iných krajinách. No a rušenie tých koncesionárskych poplatkov, dobre, ale potom môžme tiež povedať a navrhnúť, aby štát zaplatil aj celú výšku zdravotných odvodov. Dokonca aby ľudia nemuseli platiť ani DPH. Možno ani dane. Možno by štát mal vyplatiť všetkým ľuďom mesačne takzvaný nepodmienečný príjem a občania si môžu tiež povedať, zrušme parlament, zrušme poslancov. K čomu asi bude vývoj smerovať? Minimálne cez inštitúty priamej demokracie. Ďakujem.
V. Veteška, podpredseda NR SR: (2003-12-11):
L. Polka, poslanec: Vážený pán podpredseda Národnej rady, vážený pán podpredseda vlády, dámy a páni, vážený, a skutočne vážený zvyšok poslaneckej snemovne. Ako sa pozerám, myslím si, že táto dvadsiatka tu pevne a zodpovedne háji záujmy svojich občanov a svojich voličov, myslím si, že, vážený pán minister, ospravedlňujem sa, že som vás nepostrehol, ste si rýchlo presadli. V niektorých parlamentoch, ako sme sa z médií mohli dozvedieť, sa aj pri prerokovaní zákona zákonov pri rozpočte aj pobijú. V roku 1993, 1994 tiež boli ich nálady také bojové ešte v starom parlamente pri prerokovaní rozpočtu. Hovoril som, že to je taká onaká politická kultúra. Ale ak je toto politická kultúra, že si nevieme rozdať karty pri zákone zákonov či už takými, alebo onými stanoviskami, mrzí ma to a zle sa bývalému učiteľovi hovorí do prázdnej sály. Ešte som tak rozmýšľal nad jedným pozmeňujúcim návrhom, žeby sa Národnej rade jej rozpočet zvýšil o nejakých tisíc korún, aby mal rečník pri pultíku aspoň nejaký pohár vody a spravodajcovia, predkladatelia niečo podobné, pretože nie je asi jednoduché presedieť tu pol dňa. Možno, že by tu taký nejaký vodovodný kohútik stačil. Dovoľte mi teda...
Fecko, Martin, poslanec NR SR (2015-09-29):
Ďakujem pekne. Pán kolega, myslím, že si vyjadril aj moje presvedčenie v tejto veci, myslím si, že mali by sme si to pripomínať, lebo tam boli životy, ktoré by nemali padnúť navnivoč a zadarmo. To znamená, my teraz tu môžeme byť, ďalšia generácia. A každý národ by mal vedieť skade prišiel, čo je, aby vedel, kam chce ísť. Takže ďakujem veľmi pekne a budem tiež za to. Ďakujem.
Nicholsonová, Lucia, podpredsedníčka NR SR (2016-04-22):
Pán poslanec Galko.
Ďuriš Nicholsonová, Lucia, podpredsedníčka NR SR (2018-06-19):
Pán spravodajca, nech sa páči.
Osuský, Peter, poslanec NR SR (2015-10-21):
Ďakujem, pán predseda. No, pán minister, nepripisujem svojej pamäti bezhraničnosť a stopercentnosť. Každopádne i momentálne mi kolegyňa na webe ukázala vás stojaceho vedľa generála Packu. A ste sa tam dokonca hýbali na tom zázname. Takže asi ste nejak vedľa seba v tejto súvislosti stáli, aj keď tvrdíte, že nie. Pričom netvrdím, že sa nemôžem mýliť. To len tak na margo. Iná vec je, že ste povedali, že sa peniaze vrátili pred troma týždňami a všetko je jasné. A ja vám k tomu poviem jedno. Na základe koho činu sa vrátili? Písal minister? Písali ste vy? Písali vyšetrovatelia? Kto spôsobil, že sa tie peniaze začali javiť ako niečo, po čom treba ísť? No, bol to presne ten zlikvidovaný človek. Ten to bol, ktorý napriek podpisom piatich zodpovedných za projekt si po tom, čo sa peniaze odoslali, povedal, že to asi nie je celkom s kostolným poriadkom. Samozrejme, hovorím, nemusím mať stopercentnú pamäť, ale keď vy hovoríte, že my ani jeden návrh nepodávame, ktorý rieši školstvo, energetiku. Viete, tam vedľa vás sedí pani Laššáková. Ja som na minulej schôdzi oslávil malé jubileum. Tridsiaty návrh, ktorý prežil dvadsať sekúnd. Samozrejme, nebol z energetiky, priznávam sa, ale bolo ich tridsať. Takže keď je reč o tom, že my nič nerobíme, tak sa stačí pozrieť do análov a legislatívnych iniciatív a potom sa pozrieť, či tie návrhy boli úplne nanič. Či boli škodlivé pre občanov. Či im neprospievali. Ale každopádne skončili tak, ako keby všetky do jedného také boli. Takže nehovorte tu o tom, čo my nerobíme konštruktívne, teda keď už je reč o tom, že akí sme nekonštruktívni.
Osuský, Peter, poslanec NR SR (2017-11-28):
Ďakujem za slovo, pán predseda. Len podčiarkujem to, čo zaznelo vo vystúpení kolegu Vašečku. To, že sa blíži koniec roka, to, že 1. januárom by mohlo dôjsť k úprave platov, ak by nedošlo k ich zmrazeniu, nie je pád lavíny, nie je to ani výbuch sopky. Je to niečo, čo je tak neočakávané ako to, že prídu Vianoce. A to je len ukážka buď, a teraz neviem, čomu to mám prirátať, impotencii zodpovedných za to, že to za celý rok nepodajú, ale podajú to v skrátenom legislatívnom konaní, alebo potreba predvianočného divadielka, normálne racionálne zdôvodnenie, aby sa upravovali veci v skrátenom legislatívnom konaní, hoci o tom, že ich treba upraviť, vieme 12 mesiacov do roka, je súce na to, aby príslušní sa hlásili na úrade práce.
Suja, Miroslav, poslanec NR SR (2023-03-31):
Áno, ďakujem za slovo. Pán poslanec Nemky a ja sa s tým stotožňujem, mali sme taký návrh, že tento zákon fakt dáva nám veľa, či by sme ho nechceli prerokovať do konca. Nie?
Laurenčík, Milan, podpredseda NR SR (2021-09-21):
Ďakujem. Na vaše vystúpenie neevidujem žiadnu faktickú poznámku. Ďalším prihláseným do rozpravy je pán poslanec Tomáš Šudík, nech sa páči.
Hrnčiar, Andrej, podpredseda NR SR (2017-02-09):
Vážené panie poslankyne, vážení páni poslanci, otváram siedmy rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Eva Antošová, Katarína Cséfalvayová, Augustín Hambálek, Veronika Remišová, Eva Smolíková, Martina Šimkovičová, Oto Žarnay. Pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 315/2016 Z. z. o registri partnerov verejného sektora a o zmene a doplnení niektorých zákonov . Návrh vlády má tlač 428. Prosím podpredsedníčku vlády a ministerku spravodlivosti Slovenskej republiky Luciu Žitňanskú, aby návrh vlády odôvodnila. Nech sa páči, pani ministerka.
P. Hrušovský, podpredseda NR SR: (2001-11-07):
E. Dolník, poslankyňa: Zopakujem pre istotu ešte raz, spoločne o bodoch 1 až 13, ďalej 15, 18 až 21, 23, 24, 27 až 30 s návrhom schváliť ich. Lenže odzneli tu dva návrhy, ja som navrhla, aby sa bod 27 vyňal na samostatné hlasovanie, a takisto pani poslankyňa Rusnáková navrhla, aby bod 13 bol vyňatý na samostatné a osobitné hlasovanie. To znamená, že s návrhom schváliť budeme hlasovať spoločne o bodoch, ešte raz: 1 až 12, 15, 18 až 21, 23, 24, 26 až 30. Nech sa páči, pán predsedajúci.
Brixi, Otto, poslanec NR SR (2012-09-27):
Ďakujem pekne. Kolegyne, kolegovia, vážená pani predsedajúca, dovoľujeme si spolu s kolegami Richardom Rašim, Pavlom Paškom a Milanom Gécim predložiť novelu zákona o meste Košice. Keďže každý jeden z vás, ktorý ste tu, má dôvodovú správu predloženú, nebudem ju čítať celú. Poviem len, že cieľom tohto zákona je harmonizovať predmetný zákon so zákonom o obecnom zriadení vrátane zníženia počtu poslancov mestských častí a mesta Košice. Takže ak budete mať ďalšie otázky, rád vám ich v rozprave zodpoviem. Ďakujem pekne.
Tittel, Dušan, poslanec NR SR (2017-05-10):
Vážená pani predsedajúca, kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu o výsledku prerokovania návrhu na vyslovenie súhlasu Národnej rady s Dohovorom Rady Európy o filmovej koprodukcii (tlač 489) vo výboroch Národnej rady. Návrh na vyslovenie súhlasu Národnej rady Slovenskej republiky s Dohovorom Rady Európy o filmovej koprodukcii (tlač 489) pridelil predseda Národnej rady svojím rozhodnutím č. 515 zo 7. apríla 2017 na prerokovanie Ústavnoprávnemu výboru Národnej rady a Výboru Národnej rady pre kultúru a médiá. Za gestorský výbor predseda Národnej rady určil Výbor Národnej rady pre kultúru a médiá, ktorý Národnej rade republiky predkladá správu o výsledku prerokovania materiálu vo výboroch a návrh na uznesenie Národnej rady. Súčasne určil lehoty na prerokovanie návrhu vo výboroch a v gestorskom výbore. Ústavnoprávny výbor uznesením č. 197 z 2. mája 2017 odporučil Národnej rade s predmetným návrhom vysloviť súhlas. Výbor pre kultúru a médiá uznesením č. 52 z 9. mája 2017 odporučil Národnej rade s predmetným návrhom vysloviť súhlas. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky po prvé, vysloviť súhlas s Dohovorom Rady Európy o filmovej koprodukcii, a po druhé, aby rozhodla, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Súčasne ma určil za spravodajcu výborov a poveril, aby som informoval Národnú radu Slovenskej republiky o výsledku rokovania vo výboroch. Návrh na uznesenie Národnej rady tvorí prílohu tejto správy. Predmetná správa o výsledku prerokovania predkladaného návrhu vo výboroch Národnej rady bola schválená uznesením Výboru Národnej rady Slovenskej republiky pre kultúru a médiá, gestorským výborom, č. 53 zo dňa 9. mája 2017. Pani predsedajúca, ďakujem, otvorte, prosím, rozpravu.
Číž, Miroslav, poslanec NR SR (2012-06-28):
Ďakujem pekne. Pán kolega, možno je zbytočné, že sa zapájam do tejto debaty, ale predsa už patrím k tým starším a dvadsať rokov brázdim tieto chodby. Viete, nás je tu stopäťdesiat. Keby sme všetci predvádzali tento typ exhibícií, tak tento parlament bude vyzerať veľmi zle. Osobne si myslím, že k politickej múdrosti patrí aj voliť témy, voliť spôsoby, ako sa reční. Ste tu pár minút, rozprávate o veciach, ktoré, evidentne z nich kuká hlboká neznalosť. Pokiaľ sa bavíme o týchto členoch, okrem vecí, o ktorých hovoril kolega, že môžete ísť kedykoľvek na výbor, na ktorom sa rokuje, predsa päťminútový rozhovor s osemnástimi členmi Súdnej rady alebo koľkými, ako predsa nemá žiadny zmysluplný význam. Zmysel je taký, že sa uverejnia mená a pokiaľ sa ako poslanec dozviete, že voči niektorému sú nejaké signifikantné dôvody, tak môžete zaujať k tomu stanovisko. Veď predsa tá kreačná právomoc Národnej rady má rôzne podoby. A týmto spôsobom sa to technicky ani urobiť nedá, ako to chcete vy. To znamená, že v parlamente budú všetci osemnásti vystupovať a vyprávať svoje veci, lebo vy si myslíte, že to tak je. Tá parlamentná tradícia sa vytvárala desaťročia. A je dobré výrazne skvalitniť tú prácu, keď skôr budete pracovať na tom, aby ste boli pripravení a poznali tie štandardné mechanizmy pre rokovania parlamentu. Ďakujem pekne. (Potlesk.)
P. Hrušovský, predseda NR SR: (2005-06-30):
(Hlasovanie.) 133 prítomných, 1 za, 11 proti, 118 sa zdržalo, 3 nehlasovali. Návrh sme neschválili.
Martvoň, Anton, poslanec NR SR (2013-03-25):
Ďakujem pekne, pani predsedajúca. Vážené kolegyne poslankyne, vážení kolegovia poslanci, dovoľte opätovne, aby som predložil ďalší náš návrh zákona, ktorým sa mení zákon č. 135/1961 Zb. o pozemných komunikáciách, ktorý predkladáme, teda poslanci Anton Martvoň a Otto Brixi. Cieľom novely tohto zákona je zabezpečiť plynulé a efektívne čistenie miestnych komunikácií. Podstata tohto zákona spočíva alebo teda tá podstata toho čistenia spočíva v umiestnení zákazovej značky v dostatočnom časovom predstihu tak, aby v čase čistenia komunikácie na danom úseku neparkovalo žiadne motorové vozidlo. Zároveň v predkladanej novele vidíme priestor, aby sa po jej prijatí riešil aj problém autovrakov a nepojazdných a zdevastovaných vozidiel, ktoré často a dlhodobo bránia parkovaniu iným motorovým vozidlám a zároveň znečisťujú životné prostredie. Zabezpečenie oprávnenia príslušnému cestnému správnemu orgánu rozhodnúť o označení miestnej komunikácie alebo prejazdného úseku cesty alebo jej časti z dôvodu verejného záujmu dočasne zakázať státie motorových vozidiel príslušnou značkou má za cieľ upozorniť v dostatočnom časovom predstihu vlastníkov alebo užívateľov motorových vozidiel o tom, že vo vyhradenom čase na vyhradenom úseku bude sa vykonávať teda čistenie týchto komunikácií, aby si teda preparkovali motorové vozidlá. Zároveň tým sa aj umožní potom priechodnosť tých pozemných komunikácií ako takých, hlavne v zimných obdobiach, kedy je nemožné efektívne čistiť tieto komunikácie a odpratávať sneh ako taký. Dovolím si poukázať na to, že túto novelu sme konzultovali so zástupcami Združenia miest a obcí Slovenska. Predkladaný návrh zákona nezakladá žiadne vplyvy na štátny rozpočet, ani na rozpočty verejnej správy, ani na podnikateľské prostredie. Nevyvoláva sociálne vplyvy a má pozitívny vplyv na životné prostredie. Čiže s kolegom poslancom Brixim prichádzame s ďalším návrhom zákona, ktorý má dopad v rámci zelenej témy na ochranu životného prostredia ako takého. Dovoľte, aby som sa teda týmto spôsobom uchádzal o vašu podporu aj tohto návrhu zákona. Ďakujem pekne.
Zmajkovičová, Renáta, podpredsedníčka NR SR (2014-01-29):
Pán poslanec Huba. (Reakcie z pléna.) Poprosím, poprosím, páni poslanci, páni poslanci. Pán poslanec Martvoň, pani poslankyňa Žitňanská, tu nie je dialóg, dajte...
Hrušovský, Pavol, podpredseda NR SR (2011-09-13):
Na vystúpenia pána podpredsedu a ministra financií Mikloša sa s faktickými poznámkami prihlásili ôsmi páni poslanci. Posledný pán poslanec Richter. Pán poslanec Maďarič, nech sa páči.
J. Tkáčová, poslankyňa: (2008-06-19):
Tento návrh predkladáme jednak v záujme sprehľadnenia konania a zabezpečenia následnej možnosti nezávislého posúdenia súdmi v prípade možného porušenia práv účastníkov konania a jednak na podporu občianskej spoločnosti, ktorá tvorí protiváhu a brzdu verejnej moci, ktorá má vždy tendenciu uzurpovať si tej moci viac, ako si ústavou a zákonmi sama priznala. Inými slovami, dôvod, pre ktorý navrhujeme túto právnu úpravu, je naša nedôvera k postupu štátnych orgánov v procese územného konania a v procese stavebného schvaľovania. Táto nedôvera v nás vznikla pri veľmi vypuklom škandále okolo výstavby skládky v Pezinku, kde sa jednoznačne preukázalo, že štátny orgán nekonal v súlade so zákonom. A toto potvrdila aj inšpekcia životného prostredia. Situácia sa vyvíja, nehovoríme o skládke v Pezinku prvýkrát na pôde parlamentu, a ja si dovolím poukázať na súčasný protiprávny stav okolo spomínanej výstavby. Podčiarkujem, protiprávny stav. Predvčerom sa opätovne objavili v médiách snímky z tzv. novej jamy, ktoré vyhotovili občania Pezinka a z ktorých je zrejmé, že napriek zákazu pokračovať v stavebných prácach, ktoré vydal inšpektorát životného prostredia pri výkone stavebného dozoru a napriek tomu, že integrované stavebné povolenie nie je dodnes právoplatné, napriek týmto dvom vážnym skutočnostiam sa na kontroverznej stavbe opätovne vykonávajú činnosti nezlučiteľné s právnym stavom. Všetci vieme o uzavretom okruhu Ján Man mladší, Ján Man starší, krajský stavebný úrad, majiteľ pozemku, zhotoviteľ stavby, vieme o ich väzbách na stranu Smer a z toho kolečka vytŕča aj spoločnosť s menom Westminster Brothers, ktorej stavba bola údajne predaná a predstaviteľov ktorej sa podľa mne prístupných informácií nepodarilo dosiahnuť ani médiám, ale ani pracovníkom vykonávajúcim stavebný dozor. (Šum v pléne.) Ono to vyzerá...
Přidal, Alojz, poslanec NR SR (2013-01-29):
Vážená pani podpredsedníčka Národnej rady, vážený pán minister, panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 110 určil za spravodajcu k vládnemu návrhu zákona, ktorým sa mení a dopĺňa zákon č. 476/2008 Z. z. o efektívnosti pri používaní energie (zákon o energetickej efektívnosti) a o zmene a doplnení zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z. z. v znení zákona č. 136/2010 Z. z. Je to tlač 340. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými záväzkami, ktorými je Slovenská republika viazaná, a zákonmi a súčasne s právom Európskej únie. Z doložky vybraných vplyvov je zrejmé, že predkladaný návrh zákona nebude mať žiaden vplyv na verejné financie, podnikateľské prostredie, životné prostredie a informáciu spoločnosti, ani sociálne vplyvy. Osobitná časť dôvodovej správy obsahuje odôvodnenie jednotlivých ustanovení zákona a návrh zákona tiež obsahuje doložku zlučiteľnosti s právom Európskej únie. Preto vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 9. januára 2013 č. 330 a podľa § 71 rokovacieho poriadku Národnej rady Slovenskej republiky navrhujem, aby predmetný návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do tridsať dní a v gestorskom výbore do tridsaťdva dní od jeho prerokovania, teda tohto návrhu zákona, v Národnej rade Slovenskej republiky v prvom čítaní. Pani podpredsedníčka Národnej rady, prosím, otvorte všeobecnú rozpravu.
P. Paška, predseda NR SR: (2007-10-26):
A teraz pristúpime k hlasovaniu o podaných návrhoch k pripomenutiu si 100. výročia tragédie v Černovej . Hlasovať budeme v poradí, ako boli prednesené v rozprave. Ako prvý som v rozprave vystúpil a predniesol som návrh uznesenia Národnej rady. Prezentujeme sa a hlasujeme. (Ruch v sále.) Hlasujeme o návrhu, ktorý som predniesol ako prvý. (Hlasovanie.) 142 prítomných, 140 za, 1 proti, 1 nehlasoval. (Potlesk.) Konštatujem, že sme prijali návrh uznesenia. Pýtam sa navrhovateľov, ktorí vystúpili v rozprave s návrhmi na iný text uznesenia, či chcú, aby sme hlasovali o týchto návrhoch. Vzhľadom na to, že sme odhlasovali návrh, ktorý som predniesol ako vyhlásenie Národnej rady, nebudeme hlasovať o ďalších návrhoch. Procedurálny návrh, pán predseda Slota? (Reakcia poslanca.) Pán poslanec Palko, procedurálny?
L. Nagy, poslanec: (2003-01-15):
Z. Martináková, podpredsedníčka NR SR: Pán poslanec Hort.
Hanuliaková, Jana, poslankyňa NR SR (2024-06-19):
Ďakujem za slovo, pán predsedajúci. Pán Krúpa, vy ste vo vašom príspevku hovoril o tom, že po takto vážnom čine, ktorý sa stal, sme čakali, že opatrenia, ktoré prijmeme, búdu vychádzať zo širokej politickej dohody. Ono to však ale vyzerá, že vládna koalícia chce len zneužiť túto situáciu, aby mohla obmedziť práva ľudí a dnes o tom naozaj hovoria aj viacerí odborníci a odborníčky, ktorí na to upozorňujú. Ten atentát sa, samozrejme, nemal nikdy stať. Je to jedna naozaj veľká rana našej spoločnosti, ale to, čo mňa najviac mrzí, je, že ja si veľmi dobre spomínam na to, aký nenávistný slovník mali predstavitelia SMER-u a SNS a niektorí teda, žiaľ, aj stále majú a aj po tej nešťastnej udalosti sme mnohých počuli v predvolebnej kampani naozaj používať veľmi, veľmi škaredé slová. A ja sa vždy zamýšľam nad tým, že ako môže napríklad aj pán Blaha šíriť toľko nenávisti stále. Ja si naozaj neviem prestaviť, že moje deti by mňa počuli hovoriť takýmto slovníkom. A tam by sme podľa mňa možno mali aj začať, že to je, to je základ toho, aby sme niečo v našej spoločnosti zmenili. Lebo práve my politici a političky máme najväčší vplyv to, čo šírime cez sociálne siete, a dobre vieme, že aký to má vplyv na ľudí a aké je to naozaj škodlivé. Čiže tento návrh je určite dobrý na diskusiu do budúcnosti, ale naozaj začnime konečne každý od seba a uvedomujme si, aké to má negatívne dopady na spoločnosť, to, ako sa my politici a političky správame a vyjadrujeme. Ďakujem.
Kozelová, Monika, poslankyňa NR SR (2020-06-09):
Pán poslanec, ja veľmi pekne ďakujem za to, čo ste povedali, a ďakujem, že ste sa dotkli aj tej refundácie. Zároveň ja by som chcela len doplniť jednu maličkosť. Ja chcem naozaj veľmi poďakovať pánovi ministrovi a všetkým ľuďom z hospodárskeho výboru, že si všimli potrebu pomôcť aj kultúre a pomôcť aj kultúrnym inštitúciám a že v podstate sa bude tá refundácia, resp. tá pomoc s nájomným týkať aj kultúry. Ja som na to hrdá, že tento parlament konečne prvýkrát nerieši všetko možné na svete, ale že skutočne ani tá kultúra nie je cudzia. A verím tomu, že keď skončí toto volebné obdobie, že aj poslanci, ktorí o tom nevedeli, naozaj zistia, že kreatívny priemysel sa preto volá priemysel, že vytvára zisky a že prispieva do štátneho rozpočtu, a že si naozaj zaslúži niečo naspäť. Takže ja ešte raz veľmi pekne ďakujem, pán minister, aj všetkým kolegom z hospodárskeho výboru.
Figeľ, Ján, podpredseda NR SR (2015-01-28):
Nech sa páči, Zoltán Daniš.
Laurenčík, Milan, podpredseda NR SR (2021-11-10):
Pán poslanec Eduard Kočiš s faktickou poznámkou, nech sa páči.
Pellegrini, Peter, predseda NR SR (2014-12-03):
Ďakujem veľmi pekne. Dávam slovo spravodajcovi pánovi poslancovi Demianovi, ktorého určil navrhnutý gestorský výbor pre financie a rozpočet. Nech sa páči, pán poslanec.
Pellegrini, Peter, predseda NR SR (2023-12-08):
Ďakujem veľmi pekne. Na vaše vystúpenie je jedna faktická. Pani poslankyňa Vaľová, nech sa páči.
Kollár, Boris, predseda NR SR (2022-02-25):
Ďakujem. Teraz v rozprave vystúpi pán poslanec Susko. A ešte predtým by som vás chcel upozorniť, že budeme potrebovať urobiť jeden pozmeňovací návrh. Ako som bol upozornený, nejaké dve-tri slová potrebujeme opraviť, aby keď sa to bude skracovať, lebo tá lehota bude trvať do toho tridsiateho tuším šiesty, tak aby všetko skončilo, aby tam nebežalo niečo ďalej, takže aby sa to úplne uzavrelo. Ale myslím, že teraz nás na toto upozorní aj pán poslanec Susko. Ale vieme o tom, po rozprave pána, vystúpení pána poslanca Suska preruším schôdzu na 30 minút, aby sme mohli pripraviť ten pozmeňovák, aby sa to utlo a aby sme to vedeli predložiť ešte v tej rozprave, aby sme to mohli tak schváliť. Pán poslanec, nech sa páči, máte slovo.
P. Hrušovský, predseda NR SR: (2005-11-09):
(Hlasovanie.) 124 prítomných, 122 za, 2 sa zdržali. Návrh sme schválili. J. Drgonec, poslanec: Teraz budeme hlasovať spoločne o bodoch 3 a 4 pozmeňujúceho návrhu s formuláciou: gestorsky výbor odporúča neschváliť.
Grečková, Lea, poslankyňa NR SR (2015-11-12):
Vážený pán predseda, v rozprave vystúpili dve poslankyne, ja a pani poslankyňa Mezenská, a boli podané tri pozmeňujúce a doplňujúce návrhy. Pristúpime teraz k hlasovaniu o pozmeňujúcich a doplňujúcich návrhoch zo spoločnej správy nasledovne: Dajte, prosím, hlasovať o bodoch 1 až 38 s odporúčaním gestorského výboru schváliť.
Grendel, Gábor, podpredseda NR SR (2020-12-03):
Rád by som dal slovo pánovi poslancovi Dostálovi. Ďakujem. Nech sa páči, pán poslanec.
Jurinová, Erika, podpredsedníčka NR SR (2013-06-17):
Pani poslankyňa Žitňanská.
Kvasnička, Marián, poslanec NR SR (2013-12-17):
Ďakujem veľmi pekne. Ja som si urobil, teda som sa prihlásil na... (Prerušenie vystúpenia predsedajúcim.)
Šefčík, Marek, poslanec NR SR (2023-03-15):
Ďakujem pekne, pán predsedajúci, pán minister, vážené kolegyne, kolegovia, stala sa taká vec, že pozmeňujúci návrh, ktorý, ktorý podával predo mnou kolega poslanec Ján Szőllős, bol prečítaný podľa mojich informácií so zlým dátumom účinnosti, a preto to nutne potrebujeme opraviť. Nedá sa to inak len tak, že ten pozmeňujúci návrh prečítam ja. Malo by to byť podstatne kratšie, podstatne, podstatne kratšie ako to, čo som tu čítal pred chvíľou. Takže idem na to. Bez odôvodnení, odôvodnenie k tomuto pozmeňujúcemu návrhu máte v rozprave pána poslanca Jána Szőllősa. Takže idem na čítanie toho konkrétneho pozmeňujúceho návrhu. Pozmeňujúci a doplňujúci návrh poslanca Národnej rady Slovenskej republiky Jána Szőllősa a Mareka Šefčíka k návrhu zákona, ktorým sa mení a dopĺňa zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 17/1992 Z. z. o životnom prostredí v znení neskorších predpisov. 1. V čl. I sa za bod 140 vkladá nový bod 141, ktorý znie: „141. V § 34 ods. 7 sa za slovo „spaľovania“ dopĺňajú slová „úpravy, spracovania, skladovania, ukladania, manipulácie alebo iného spôsobu nakladania“. Nasledujúce body sa primerane prečíslujú. 2. V čl. I v bode 308 sa § 163b dopĺňa odsekom 5, ktorý znie: „(5) Zmluvy týkajúce sa úpravy, spracovania, skladovania, ukladania, manipulácie alebo iného spôsobu nakladania s rádioaktívnym odpadom, ktorý nebol vyprodukovaný na území Slovenskej republiky, ktoré boli uzatvorené podľa predpisov účinných do 14. apríla 2023, zostávajú v platnosti do doby, na ktorú boli uzatvorené, ak nie sú v rozpore s predpismi účinnými od 15. apríla 2023 alebo budú uvedené do súladu s nimi do šiestich mesiacov od účinnosti tohto zákona, bez možnosti predĺženia týchto úpra... týchto zmlúv dodatkami." (Rečník sa odmlčal.)
Pčolinský, Peter, podpredseda NR SR (2022-12-05):
Ďakujem. Na vaše vystúpenie neboli žiadne faktické. To znamená, uzatváram všeobecnú rozpravu. Chcete ešte vystúpiť v záverečnom slove? Nie. Pán spravodajca? Nie. Prerušujem rokovanie o tomto bode programu. Ďalším bodom programu mal byť vládny návrh zákona, parlamentná tlač 1026, ministra financií. Dostal som informáciu, že tento bod prepadá. Ďalej by mal nasledovať návrh zákona Petra Kremského, tlač 1253, ten prepadá. Potom by mal ísť pán poslanec Jaroslav Šíbl, tlač 1257, tlač prepadá. A teraz by mal nasledovať pán poslanec Svrček so stavebným zákonom, ale nakoľko ešte tam nie je dohodnutý pozmeňovák, tak pán poslanec ma požiadal, aby tento bod prepadol, ale tie svoje ďalšie body pôjde. Teraz by mal nasledovať minister zdravotníctva Vladimír Lengvarský. Informáciu mám takú, že pán minister je každú chvíľu tu, to znamená, pána ministra počkáme, nechce, aby mu body prepadli. Zároveň prosím kolegov, aby informovali poslanca Šefčíka, že je spravodajcom pánovi ministrovi, a keďže pán Šefčík pred chvíľou bol tu, tak len aby to neušlo jeho pozornosti. A v tejto chvíli preruším rokovanie na... koľko dáme? (Reakcie z pléna.) Nie, pán minister je na ceste, je na ceste. Čiže dáme to do príchodu ministra. Hádam to bude pár minút. Informáciu som dostal asi pred desiatimi minútami, že on ide, hej. 	Ďakujem. (Prestávka.)
Grendel, Gábor, podpredseda NR SR (2023-06-21):
Pán poslanec Vladimír Faič.
Kolesík, Andrej, poslanec NR SR (2010-10-20):
Poprosím vás o vyhlásenie prestávky, pán predsedajúci, pretože niektorí sme prihlásení do rozpravy k tomu bodu a zároveň sme overovateľmi. Ďakujem.
Osuský, Peter, poslanec NR SR (2017-09-13):
Ďakujem pekne. Ďakujem Gáborovi Grendelovi za pripomenutie a oživenie pamäti národa vo veci citátu z návrhu Jána Slotu na zrušenie Ústavu pamäti národa. Musím povedať, že argumentačné bohatstvo Jána Slotu sa zrejme v SNS dedí aj po jeho odchode alebo je infekčné, pretože rovnako, dá sa povedať, hlboko a zrejme, pretože neplní svoju úlohu, je zhruba i to posolstvo, ktoré máme na stole teraz. Ja som na tom výbore, kde predkladali zástupcovia správnej rady tie argumenty, bol, aj keď nie som členom toho výboru. A ako hovoria bratia Česi, bolo mi chvíľami stydno za to, čo som si tam na adresu Ondreja Krajňáka vypočul. Ako musím povedať, že neviem, kde sa tam vzali podaktorí z tých prednášateľov výčitiek, ale neviem, či, aká je kvalifikácia byť v správnej rade, ale, povedané jednoducho, bolo to úbohé. Ako veľmi pádny argument si pamätám, skutočne tie kovraly, ktoré sa mu vyčítali, a potom maľovanie akýchsi stien. Ku cti Ondreja Krajňáka treba povedať, že to vydržal počúvať, ja som mal sám problém. A akokoľvek si zasluhuje vďaku za to, že sa po postupnom vykoľajovaní dal do neľahkého zápasu a na mínové pole, ktoré zostalo po jeho predchodcovi pri navracaní Ústavu pamäti národa do koľají, ktoré položil Ján Langoš, vďaka a vďaka aj jeho spolupracovníkom.
E. Angyalová, poslankyňa: (2006-10-18):
Za gestorský výbor navrhujem v súlade s citovaným rozhodnutím predsedu výbor pre sociálne veci a bývanie. Súčasne navrhujem, aby výbory, ktorým bol uvedený návrh pridelený ho prerokovali v lehote do 29. novembra 2006 a gestorský výbor v lehote do 30. novembra 2006. Prosím, aby ste dali hlasovať.
Viskupič, Marián, poslanec NR SR (2019-11-29):
Ďakujem za slovo. Edo, takisto veľmi pekne ďakujem za realistický, podrobný popis situácie, ale chcem poukázať jednu vec, že práve teraz pri prerokovaní rozpočtu je vidieť, ako, ako aj absurdný zákaz bol používania vizuálnych pomôcok. Všetci sa tu úporne snažíme tie trendy, grafy, čísla prezentovať ústne, pričom možnosť takto ukázať jeden graf by to bolo oveľa jednoduchšie. Tu jednoznačne platí, raz vidieť je lepšie, ako stokrát počuť. Ďakujem.
Figeľ, Ján, podpredseda NR SR (2015-05-13):
Nech sa páči, Tibor Lebocký.
Krajcer, Daniel, poslanec NR SR (2015-12-01):
Ďakujem pekne. Som rád, že kolega Miškov upozornil na konanie vlády a strany SMER, treba otvorene povedať, že sa to týka strany SMER, pretože SMER už vo svojej predvolebnej kampani na svojich bilbordoch sa priznal vlastne k tomu, čo sa stáva jeho hlavnou predvolebnou témou. To je ochrana. Máte bilbordy, kde tvrdíte, že chránite Slovensko. Ja v tom vidím naozaj veľký problém, a to, že vaše konanie je vrcholne nezodpovedné. Volebný výsledok v jedných konkrétnych voľbách totižto povyšujete nad záujmy tejto krajiny a ľudí tejto krajiny. A vnímam to predovšetkým z dvoch dôvodov. Z nich prvý je ten, že nezodpovedne vnášate medzi ľudí strach a nenávisť. To sú veľmi silné emócie. A keď ich spustíte alebo pustíte z reťaze, tak niekedy neviete, ako to dopadne. Je to veľmi nebezpečná vec. A ja neviem či si uvedomujete, to čo robíte svojim počínaním? A druhé riziko, ktoré vidím v tom, ako ste si nastavili svoju predvolebnú kampaň, je to, že spochybňujete naše záujmy v rámci Európskej únie. Pozrite sa na aktuálne vyjadrenie českého premiéra Sobotku, ktorý koná v zhode a doteraz aj konal v zhode s premiérom Ficom, ako sa vyjadril, že nebude podávať žalobu v súvislosti s kvótami. Jeho argument je úplne jasný. Európska únia je otrasená a akékoľvek takéto ďalšie ataky môžu spochybňovať jej ďalšiu budúcnosť. Pre Slovensko je nevyhnutné, aby sme boli súčasťou Európy. A toto je vrchol nezodpovednosti, čo robíte, že to spochybňujete.
D. Jarjabek, poslanec: (2006-08-03):
Ďakujem za pozornosť. (Potlesk.)
M. Hort, podpredseda NR SR: (2008-01-31):
Prosím teraz určeného spoločného spravodajcu z výboru pre financie, rozpočet a menu jeho predsedu, pána poslanca Jozefa Buriana, aby informoval Národnú radu Slovenskej republiky o výsledku rokovania výborov o tomto návrhu vlády. Pán spravodajca, máte priestor na spravodajskú správu.
P. Paška, predseda NR SR: (2009-06-30):
(Hlasovanie.) 135 prítomných, 80 za, 33 proti, 22 sa zdržalo. Tieto body sme schválili.
Kresák, Peter, poslanec NR SR (2016-10-25):
Ďakujem pekne. Pán predsedajúci, dámy a páni, týmto sme hlasovali o všetkých pozmeňujúcich návrhoch. V zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Žiga, Peter, poslanec NR SR (2011-03-29):
Ja len chcem poprosiť kolegov z osobitného kontrolného výboru pre kontrolu Vojenského spravodajstva a pripomenúť im, že dnes máme výbor o 12.30 hod. pod Západnou terasou na mínus 214. Ďakujem.
Matej, Ondrej, poslanec NR SR (2011-03-23):
Prosím, dajte hlasovať o pripomienke č. 2 s odporúčaním gestorského výboru neschváliť.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-10):
Ďakujem pekne, pán predsedajúci. Ctení, trpezliví poslanci a poslankyne, dovoľte mi v mene vlády Slovenskej republiky uviesť návrh zákona o environmentálnom navrhovaní a používaní výrobkov. Dôvodom na jeho predloženie je potreba transpozície smernice Európskeho parlamentu a Rady 2009/125 Európskeho spoločenstva z októbra 2009 o vytvorení rámca na stanovenie požiadaviek na ekodizajn energeticky významných výrobkov. Ministerstvo hospodárstva je povinné ju transformovať do právneho poriadku Slovenskej republiky. Mnohé energeticky významné výrobky majú značný potenciál na zlepšenie, pokiaľ ide o znižovanie ich vplyvov na životné prostredie a na dosiahnutie úspor energie prostredníctvom lepšieho navrhovania, ktoré v konečnom dôsledku môže prispieť k úsporám nákladov pre podniky, ako aj koncových užívateľov. Okrem výrobkov, ktoré využívajú, premieňajú, distribuujú alebo merajú energiu, by mohli k značným úsporám energie prispieť aj niektoré iné energeticky významné výrobky, ako sú napríklad okná, izolačné materiály, sprchovacie hlavice, vodovodné kohútiky a podobne. Preto ministerstvo hospodárstva predloženým návrhom zákona stanovuje požiadavky na ekodizajn energeticky významných výrobkov s cieľom zvýšiť úroveň ochrany životného prostredia prostredníctvom zníženia potenciálnych negatívnych vplyvov energeticky významných výrobkov. Zváženie vplyvu výrobkov na životné prostredie počas životného cyklu má vysoký potenciál umožniť environmentálne zlepšenie hospodárnym spôsobom. Zlepšenie energetickej účinnosti energeticky významných výrobkov predstavuje jednu z dostupných možností, ako dosiahnuť cieľ znižovania emisií skleníkových plynov. Predložený návrh zákona môže tiež prispieť k rozvoju podnikateľských aktivít v oblasti zavádzania systémov environmentálneho manažérstva a zákonom stanovené požiadavky, rešpektujúc pritom zásady spravodlivej hospodárskej súťaže a medzinárodného obchodu. Ony tak prispievajú k zvyšovaniu konkurencieschopnosti aj u malých, tak aj u stredných podnikateľov. Návrh zákona nemá vplyv na verejné financie ani priamy vplyv na životnú úroveň obyvateľstva, ale nepriamo má pozitívny vplyv na zvyšovanie kvality života. Vážený pán predsedajúci, vážené panie poslankyne a páni poslanci, dovoľujem si vás požiadať o schválenie predloženého návrhu.
Kollár, Boris, predseda NR SR (2022-03-17):
Ďakujem. Pán poslanec Krúpa.
Majorová Garstková, Jana, poslankyňa NR SR (2023-05-24):
O jedenástej.
Lipšic, Daniel, poslanec NR SR (2012-11-28):
Ďakujem veľmi pekne. Pani poslankyňa Vaľová, vy ku každému vystupujúcemu máte tie pripomienky z Humenného. Protest prokurátora, ako viete, nie je pre zastupiteľstvo nijako záväzným, u nás rozhodujú súdy o veciach, ktoré sú zákonné alebo ústavné. No tak dá protest prvý, poviete nie. Dá druhý, poviete nie. Dá tretí, poviete nie. Neviem celkom, prečo nám toto pripomínate už po piatykrát. Treba mať proste odvahu. Toľko k pani poslankyni Vaľovej. K pánovi poslancovi Duchoňovi. No, vy hovoríte, že tento zákon neliberalizuje úpravu hazardu. No pokiaľ to správne chápem, tak jeden z dôvodov jeho predloženia okrem iného je aj zvýšiť príjem do štátneho rozpočtu. Ak má zákon za účel zvýšiť príjem do štátneho rozpočtu z hazardu, tak z definície liberalizuje hazard. Iná možnosť, iné logické vysvetlenie to nemá. Proste budú ľudia viacej peňazí dávať do hazardu. Však? Lebo asi štát, verejný sektor bude mať viac z toho príjem, ale veď to je úplne jednoznačné. Tam sa nemusíme veľmi sporiť. Tento návrh zákona ako celok liberalizuje, výrazne liberalizuje prostredie hazardu na Slovensku. O tom asi by sme sa nemuseli sporiť.
Blaha, Ľuboš, podpredseda NR SR (2023-12-18):
Pani poslankyňa Darina Luščíková.
Sedlák, Justín, poslanec NR SR (2024-06-11):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Pellegrini, Peter, predseda NR SR (2014-12-03):
Hlasujeme o prvom pozmeňujúcom návrhu pána poslanca Hudackého a kolegov. (Hlasovanie.) Prítomných 136 poslancov, za 57, proti 20, zdržalo sa 58, nehlasoval 1 poslanec. Neschválili sme tento návrh.
Podmanický, Ján, poslanec NR SR (2012-07-27):
Vážení kolegovia, kolegyne, dovoľte mi poďakovať vám za korektnú a vecnú diskusiu k tomuto návrhu zákona, chcem poďakovať aj legislatívnemu odboru Národnej rady za odbornú pomoc a ochotu a chcem vás všetkých požiadať o podporu tohto návrhu zákona. Ďakujem pekne.
Kondrót, Maroš, poslanec NR SR (2012-11-06):
Ďakujem pekne, pán predseda. Vážený pán predseda, vážené panie poslankyne, vážení páni poslanci. Výbor Národnej rady Slovenskej republiky pre hospodárske záležitosti ma uznesením č. 87 určil za spravodajcu k vládnemu návrhu zákona o štátnych hmotných rezervách a o doplnení zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov. Máme to ako tlač 268. Podľa § 73 odsek 1 zákona o rokovacom poriadku podávam v prvom čítaní spravodajskú informáciu k predmetnému návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a 68 zákona Národnej rady Slovenskej republiky č. 350/96 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Z doložky o vybraných vplyvoch je zrejmé, že predkladaný návrh nebude mať vplyv na rozpočet verejnej správy, nebude mať sociálne vplyvy ani vplyv na informatizáciu spoločnosti, na životné prostredie a neovplyvní ani podnikateľské prostredie. Osobitná časť dôvodovej správy obsahuje odôvodnenie jednotlivých ustanovení zákona. Návrh zákona obsahuje takisto doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 26. októbra 2012 č. 249 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch a v gestorskom výbore ihneď. Pán predseda, prosím, otvorte všeobecnú rozpravu.
Glváč, Martin, podpredseda NR SR (2018-05-16):
Pani poslankyňa Nehézová.
Laššáková, Jana, podpredsedníčka NR SR (2012-12-14):
Na vystúpenie pána poslanca s faktickými poznámkami pán poslanec Brocka a pán poslanec Gál. Končím možnosť prihlásiť sa s faktickými poznámkami. Pán poslanec Brocka, nech sa páči.
Pfundtner, Edita, poslankyňa NR SR (2015-12-01):
Ďakujem. Vážený pán predseda, vo všeobecnej rozprave vystúpil jeden poslanec, nebol podaný žiadny návrh, prosím preto, aby ste dali hlasovať o tom, že Národná rada prerokuje návrh zákona v druhom čítaní.
Taraba, Tomáš, poslanec NR SR (2021-06-23):
Marian, veľká vďaka za návrh tohoto zákona. Keď štát skonštatuje, že fajčenie je negatívnym javom z pohľadu budúceho náporu na zdravotníctvo. Tak nemá problém dokonca financovať a prikazovať financovanie rôznych kampaní. Dokonca tam naliepávať nejaké obrázky, aby ľuďom vysvetlil, čo znamená fajčenie. Ale nie preto, že by tých ľudí mal rád primárne, ale preto, lebo vie, akí nápor na štátny rozpočet ich liečenie bude so sebou prinášať. Keď sem príde návrh zákona, ktorý by obmedzoval prístup zraniteľnej skupiny, ktorou sú deti, k prístupu k produktom, ktoré zákonite a dokázateľne zvyšujú obezitu. A obezita je definovaná ako jeden z civilizačných faktorov spôsobujúcich tiež zdravotné problémy a nápor na zdravotníctvo. Tak vzhľadom na to, že je to jeden megabiznis, tak zrazu je to problém a hovoríme o slobode, že len sa tohto nedotýkajte. Ja som v minulosti venoval čas a pozrel som si analýzu rozdielu v Spojených štátoch amerických a vo Francúzsku. Prečo Francúzsko má jednu z najnižších obezít detí na svete a Spojené štáty ich majú jednu z najvyšších. A záver je ten, že v Spojených štátoch rozpredali v školách stravovacie priestory, poprenajímali si to kadejaké McDonalds firmy a podobne, ktoré veľmi radi tam s tými svojimi produktami alebo pizzerie a podobne, rýchlo fastfoodové tovary tam sprístupnili. A Francúzsko práve naopak ide cestou veľmi solídneho stravovania, učenia detí piť, presne ako si povedal, nie Coca-Colu, ako Ronaldo to odmietol, ale vodu, výdatnú stravu, zdravú stravu a podobne. Dnes zdravotný rozdiel – obyvateľstvo jedného a druhého je úplne iný. To, že dneska na Slovensku chce zarábať na deťoch, to je hanba.
P. Hrušovský, podpredseda NR SR: (2002-03-15):
Panie poslankyne, páni poslanci, dávam hlasovať, či je všeobecný súhlas s tým, aby Národná rada pokračovala v rokovaní ďalším bodom programu. (Reakcia z pléna.) Pani poslankyňa, oznámil som, že je to zákon o štátnej službe. Panie poslankyne, páni poslanci, poprosím pána poslanca Palacku, ktorý bol včera spravodajcom pri prerokúvaní zákona o elektronickom podpise, aby uvádzal jednotlivé návrhy na hlasovanie o tomto návrhu zákona. G. Palacka, poslanec: Ďakujem. Vážený pán predsedajúci, vážené kolegyne, kolegovia, dovoľte mi, aby som navrhol hlasovanie o návrhoch zo spoločnej správy, ktoré sú uvedené pod bodmi 1 až 9. O všetkých odporúča gestorský výbor hlasovať pozitívne.
Paška, Pavol, predseda NR SR (2013-09-05):
Budeme zajtra pokračovať, budeme pokračovať zajtra v prerušenej rozprave o zákone o sociálnom poistení. Poprosím tých, ktorí sú prihlásení do rozpravy, aby sa na to pripravili.
Paška, Pavol, predseda NR SR (2013-12-18):
Ďakujem veľmi pekne. Pani poslankyňa Laššáková.